Tom Cruise spiller hovedrollen. (Bildet er fra 2008)
***Firmaets mann*** (originaltittel: *The Firm*) er en amerikansk thriller- og kriminalfilm fra 1993 regissert av Sydney Pollack. Hovedrollen spilles av Tom Cruise, mens andre sentrale roller besettes av Jeanne Tripplehorn, Gene Hackman og Ed Harris. Filmen er basert på John Grishams bok *The Firm*, fra 1991.

*Firmaets mann* ble forholdsvis godt mottatt av filmkritikerne og ble en stor suksess på amerikanske kinoer. 

Den ble i 1994 tildelt en People's Choice Award for beste film, og ble også samme år nominert til to Oscar-priser (i kategoriene beste kvinneligen birolle og musikk).

Handling
--------

Mitch McDeere (Tom Cruise) er en ung lovende advokat som blir ansatt i et større advokatfirma. Firmaet tar godt vare på både han og hans unge kone (Jeanne Tripplehorn), og han trives i rollen som Avery Tolars (Gene Hackman) læregutt, men en dag omkommer to av firmaets ansatte. Omstendighetene rundt dødsfallene gjør at han snoker litt i firmaets papirer og finner ut at flere av firmaets ansatte har omkommet i løpet av kort tid, og ingen av naturlige årsaker. Han begynner å mistenke at kriminelle handlinger er årsaken til dødsfallene og dette får han bekreftet da FBI-agenten Tarrance (Ed Harris) kontakter ham og forklarer at firmaet bare er en filial for mafiaen. Tarance ber Mitch bryte taushetsplikten og skaffe bevis som vil stille mafiaen for retten, men Mitch er i tvil. Han havner i et dilemma der han vet at FBI ikke bryr seg om hva som skjer med ham selv og karrieren hans, men på den andre siden kan firmaet lett ødelegge livet og ekteskapet hans. Han skjønner raskt at uansett hva han velger så vil hans liv ta en drastisk vending. Han bestemmer seg etterhvert for å følge sin egen plan for å komme ut av det hele noenlunde helskinnet.

Om filmen
---------

### Filmanmelderne og publikum

*Firmaets mann* ble forholdsvis godt mottatt av filmanmelderne og har oppnådd 75 % på Rotten Tomatoes og 58% på Metacritic. *Los Angeles Times* og *Varietys* anmeldere var blant de som uttrykte mest begeistring, men også *Washington Post*, *Entertainment Weekly* og Roger Ebert i *Chicago Sun-Times* gav den mye lovord. Anmelderne i *The New York Times*, *The New Yorker*, *Rolling Stone* og *Time* var mer lunkne i sin mottakelse.

Filmen ble en publikumsmessig suksess og innbrakte over $158 millioner på amerikanske kinoer alene. I tillegg innbrakte den over $111 millioner utenfor USA og endte dermed med en total på $270 millioner. Den ble den fjerde mest innbringende filmen på i USA i 1993 og den femte mest på verdensbasis.

### Priser og nominasjoner

Filmen ble i 1994 tildelt både en People's Choice Award for beste film og en BMI Film & TV Awards (musikk). 

Det kan også nevnes at filmen ble nominert til to Oscar-priser (i kategoriene beste kvinnelige birolle og musikk), samt en BAFTA-, en Grammy- og to MTV Movie Award-nominasjoner.

### I Norge

*Dagbladets* anmelder gav den terningkast fire. «VELSMURT THRILLER» var *VGs* overskrift og endte på terningkast fire. Avisas anmelder beskrev den som en «blankpolert og medrivende thriller i god, gammel tradisjon, som hverken fornærmer hjernevinningene eller setter varige spor i dem». Filmnettstedet CINERAMAs anmeldte filmen i 2001 og gav den terningkast fire. «Velspilt, men kjedelig Grisham-filmatisering» var anmelderens overskrift.

*Firmaets mann* fikk godt over 100 000 besøkende og endte på en 14.-plass på listen over de best besøkte filmene på norske kinoer i 1993.

I rollene
---------

(utvalg)

|  |  |
| --- | --- |
| * Tom Cruise: Mitch McDeere
* Jeanne Tripplehorn: Abby McDeere
* Gene Hackman: Avery Tolar
* Hal Holbrook: Oliver Lambert
* Terry Kinney: Lamar Quinn
* Wilford Brimley: William Devasher
* Ed Harris: Wayne Tarrance
* Holly Hunter: Tammy Hemphill
 | * David Strathairn: Ray McDeere
* Gary Busey: Eddie Lomax
* Steven Hill: F. Denton Voyles
* Tobin Bell: Killer
* Jerry Weintraub: Sonny Capps
* Jonathan Kaplan: Ein Rechtsanwalt
* Paul Sorvino: Tommie Morolto
* Joe Viterelli: Joey Morolto
 |

Referanser
----------

1. ↑  «The Firm». *Rotten Tomatoes* **(engelsk)**. Besøkt 10. april 2017.
2. 1 2  «The Firm». *Metacritic*. Besøkt 10. april 2017.
3. ↑
4. ↑
5. ↑  «VELSMURT THRILLER». *VG*. 15. oktober 1993. Besøkt 17. juni 2009. «*Terningkast 4 Sydney Pollacks filmatisering av «The Firm Firmaets mann» er en blankpolert og medrivende thriller i god, gammel tradisjon, som hverken fornærmer hjernevinningene eller setter varige spor i dem.*» [*død lenke*]
6. ↑  «Firmaets Mann (1993) - anmeldelse». *cinerama.no*. 24.06.2001. Arkivert fra originalen 10. april 2017. Besøkt 10. april 2017.
7. ↑  VG, 29. desember 1993, s.41

Eksterne lenker
---------------

* (en) *Firmaets mann* på Internet Movie Database Rediger på Wikidata

* (no) *Firmaets mann* hos Filmfront Rediger på Wikidata

* (sv) *Firmaets mann* i Svensk Filmdatabas Rediger på Wikidata

* (da) *Firmaets mann* i Danmark Nationale Filminstitut Rediger på Wikidata

* (en) *Firmaets mann* på AllMovie Rediger på Wikidata

* (fr) *Firmaets mann* på Allociné Rediger på Wikidata

* (nl) *Firmaets mann* på MovieMeter Rediger på Wikidata

* (en) *Firmaets mann* på Turner Classic Movies Rediger på Wikidata

* (en) *Firmaets mann* på American Film Institute Rediger på Wikidata

* (en) *Firmaets mann* på Rotten Tomatoes Rediger på Wikidata
* Filmtrailer

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** BNF **·** BNF (data)
 |